# data[].attributes.headline
สาวโพสต์ป่วนห้างที่โคราช อ้างเครียดปัญหาครอบครัว โดนข้อหา พ.ร.บ.คอมพิวเตอร์ฯ

# data[].attributes.subject
สาวโพสต์ป่วนห้างที่โคราช อ้างเครียดปัญหาครอบครัว โดนข้อหา พ.ร.บ.คอมพิวเตอร์ฯ

# data[].attributes.body
ตำรวจ สภ.เมืองนครราชสีมา เค้นสอบปากคำ สาวโพสต์ป่วนห้างที่โคราช อ้างทำไปเพราะความเครียดจากปัญหาครอบครัว ไม่เคยมีประวัติการรักษาทางจิตแต่อย่างใด เบื้องต้นแจ้งข้อหาความผิด พ.ร.บ.คอมพิวเตอร์ฯ

เมื่อวันที่ 14 ตุลาคม 2567 ผู้สื่อข่าวรายงานความคืบหน้ากรณีมือดีโพสต์เฟซบุ๊ก ข่มขู่จะก่อเหตุกราดยิงกลางห้างดังเมืองโคราช ลงในกลุ่มข่าวคนโคราชบ้านเอ็ง ทำให้ประชาชนชาวโคราชตื่นตระหนกไปกับเหตุการณ์ดังกล่าว ซึ่งล่าสุดเมื่อวานนี้ทางเจ้าหน้าที่ตำรวจได้ระดมกำลังค้นหาตัวผู้โพสต์เฟซบุ๊กจนเจอพบว่าผู้โพสต์เฟซบุ๊กนั้น อาศัยอยู่ที่อำเภอปักธงชัยชื่อ น.ส.บังอร (ขอสงวนนามสกุล) อายุ 31 ปี ซึ่งหลังจากพบ น.ส.บังอร ทางเจ้าหน้าที่ตำรวจนั้นได้มีการตรวจสอบโทรศัพท์มือถือของ น.ส.บังอร พบมีหลักฐานการโพสต์เฟซบุ๊กจริง ทางเจ้าหน้าที่ตำรวจจึงได้นำตัว น.ส.บังอรฯมาสอบสวนที่ สภ.เมืองนครราชสีมา

ซึ่งจากการสอบสวน น.ส.บังอร ให้การรับสารภาพว่าเป็นผู้โพสต์ข้อความดังกล่าวจริง ทางเจ้าหน้าที่ตำรวจจึงได้มีการดำเนินคดีกับ น.ส.บังอร ในความผิดฐาน “นำข้อมูลอันเป็นเท็จเข้าสู่ระบบคอมพิวเตอร์ อันน่าจะเสียหายต่อความมั่นคง ความปลอดภัยสาธารณะ ความมั่นคงทางเศรษฐกิจโครงสร้างพื้นฐาน สาธารณประโยชน์ หรือทำให้ประชาชนตื่นตระหนก” และหากการสืบสวนขยายผลพบว่ามีการกระทำความผิดฐานอื่น หรือมีผู้ร่วมกระทำความผิดอื่นอีกจะได้ดำเนินการตามกฎหมายต่อไป

# data[].attributes.attachment_link.provider_name
ไทยรัฐออนไลน์

# data[].attributes.attachment_link.title
สาวโพสต์ป่วนห้างที่โคราช อ้างเครียดปัญหาครอบครัว โดนข้อหา พ.ร.บ.คอมพิวเตอร์ฯ

# data[].attributes.attachment_link.description
ตำรวจ สภ.เมืองนครราชสีมา เค้นสอบปากคำ สาวโพสต์ป่วนห้างที่โคราช อ้างทำไปเพราะความเครียดจากปัญหาครอบครัว ไม่เคยมีประวัติการรักษาทางจิตแต่อย่างใด เบื้องต้นแจ้งข้อหาความผิด พ.ร.บ.คอมพิวเตอร์ฯ

# data[].attributes.headline
แจ้ง 2 ข้อหา "เจ๊นุช บางเตย" คนสนิทแม่ตั๊ก ยันไม่ได้ทำอะไรผิด ขอโอกาสสังคม

# data[].attributes.subject
แจ้ง 2 ข้อหา "เจ๊นุช บางเตย" คนสนิทแม่ตั๊ก ยันไม่ได้ทำอะไรผิด ขอโอกาสสังคม

# data[].attributes.attachment_link.title
แจ้ง 2 ข้อหา ‘เจ๊นุช บางเตย’ คนสนิท แม่ตั๊ก วอนสังคมให้โอกาส อย่าเพิ่งด่วนสรุป

# data[].attributes.attachment_link.description
ตำรวจแจ้ง 2 ข้อหา ”เจ๊นุช บางเตย” ผิด พ.ร.บ.คอมฯ-โฆษณาเกินจริง ด้านเจ้าตัววอนสังคมให้โอกาส อย่าเพิ่งด่วนสรุป ยอมรับเครียดจนเกือบฆ่าตัวตาย ยันสนิทแม่ตั๊กแค่เรื่องงาน ตอบปมมีทรัพย์สิน 200 ล้านจริงหรือ?

# data[].attributes.headline
พ่อขอโทษสังคม ลูกสาวกุเรื่อง "โดนอุ้ม" อยากได้เงินไปใช้หนี้ให้แฟนใหม่

# data[].attributes.subject
พ่อขอโทษสังคม ลูกสาวกุเรื่อง "โดนอุ้ม" อยากได้เงินไปใช้หนี้ให้แฟนใหม่

# data[].attributes.attachment_link.title
Thairath - ไทยรัฐออนไลน์

# data[].attributes.attachment_link.description
พ่อยกมือไหว้ขอโทษสังคม ลูกสาวกุเรื่องโดนอุ้มเรียกค่าไถ่ จนสร้างความเดือดร้อนวุ่นวายให้กับผู้ที่เกี่ยวข้อง อึ้งคำสารภาพ อยากได้เงินไปใช้หนี้ให้ชายคนใหม่ สามียังงง

# data[].attributes.headline
ศาลรธน.สั่งแจงภายใน 15 วัน “ไอซ์ รักชนก” ผิด พ.ร.บ.คอมฯ ขัดรัฐธรรมนูญหรือไม่

# data[].attributes.subject
ศาลรธน.สั่งแจงภายใน 15 วัน “ไอซ์ รักชนก” ผิด พ.ร.บ.คอมฯ ขัดรัฐธรรมนูญหรือไม่

# data[].attributes.attachment_link.readable_text
"ไอซ์ รักชนก" มีระทึก ศาลรัฐธรรมนูญ สั่งหน่วยงานที่เกี่ยวข้องแจงใน 15 วัน ก่อนที่จะชี้ขาด กระทำความผิด พ.ร.บ.คอมพิวเตอร์ฯ ม.14 ขัดรัฐธรรมนูญหรือไม่

วันที่ 11 ต.ค. 2566 สำนักงานศาลรัฐธรรมนูญ เผยเเพร่เอกสารข่าว เรื่อง ศาลรัฐธรรมนูญประชุมปรึกษาคดี กรณีศาลอาญาส่งคำโต้แย้งของจำเลย (นางสาวรักชนก ศรีนอก) ในคดีอาญา หมายเลขดำที่ อ 683/2565 เพื่อขอให้ศาลรัฐธรรมนูญพิจารณาวินิจฉัยตามรัฐธรรมนูญ มาตรา 212 ว่า พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ.2550 มาตรา 14 ขัดหรือแย้งต่อรัฐธรรมนูญ มาตรา 26 และมาตรา 34 หรือไม่ โดยศาลรัฐธรรมนูญอภิปรายเพื่อนำไปสู่การวินิจฉัยแล้วเห็นว่า เพื่อประโยชน์แห่งการพิจารณาให้หน่วยงานที่เกี่ยวข้องจัดทำความเห็น และจัดส่งสำเนาเอกสารหลักฐานตามที่ศาลรัฐธรรมนูญกำหนด ยื่นต่อศาลรัฐธรรมนูญภายในสิบห้าวันนับแต่วันที่ได้รับหนังสือ

ผู้สื่อข่าวรายงานว่า คดีอาญาหมายเลขดำที่ อ 683/2565 ซึ่งอยู่ระหว่างการพิจารณาในศาลอาญานั้นมี น.ส.รักชนก ศรีนอก หรือ "ไอซ์" อดีตสมาชิกกลุ่ม "คลับเฮ้าส์เพื่อประชาธิปไตย" ปัจจุบันเป็น สส.กทม. พรรคก้าวไกล ตกเป็นจำเลยในความผิดตามข้อหา พ.ร.บ.คอมพิวเตอร์ฯ มาตรา 14 และประมวลกฎหมายอาญา มาตรา 112 โดยมี มณีรัตน์ เลาวเลิศ เป็นผู้กล่าวหา สำหรับ พ.ร.บ.คอมพิวเตอร์ฯ มาตรา 14 ระบุว่า ผู้ใดกระทําความผิดที่ระบุไว้ดังต่อไปนี้ ต้องระวางโทษจําคุกไม่เกินห้าปี หรือปรับไม่เกินหนึ่งแสนบาท หรือทั้งจําทั้งปรับ (1) โดยทุจริต หรือโดยหลอกลวง นําเข้าสู่ระบบคอมพิวเตอร์ ซึ่งข้อมูลคอมพิวเตอร์ที่บิดเบือนหรือปลอมไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายแก่ประชาชน อันมิใช่การกระทําความผิดฐานหมิ่นประมาทตามประมวลกฎหมายอาญา

(2) นําเข้าสู่ระบบคอมพิวเตอร์ซึ่งข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายต่อการรักษาความมั่นคงปลอดภัยของประเทศ ความปลอดภัยสาธารณะ ความมั่นคงในทางเศรษฐกิจของประเทศ หรือโครงสร้างพื้นฐานอันเป็นประโยชน์สาธารณะของประเทศ หรือก่อให้เกิดความตื่นตระหนกแก่ประชาชน

(3) นําเข้าสู่ระบบคอมพิวเตอร์ซึ่งข้อมูลคอมพิวเตอร์ใดๆ อันเป็นความผิดเกี่ยวกับความมั่นคงแห่งราชอาณาจักร หรือความผิดเกี่ยวกับการก่อการร้ายตามประมวลกฎหมายอาญา

(4) นําเข้าสู่ระบบคอมพิวเตอร์ซึ่งข้อมูลคอมพิวเตอร์ใดๆ ที่มีลักษณะอันลามก และข้อมูลคอมพิวเตอร์นั้นประชาชนทั่วไปอาจเข้าถึงได

(5) เผยแพร่ หรือส่งต่อซึ่งข้อมูลคอมพิวเตอร์โดยรู้อยู่แล้วว่าเป็นข้อมูลคอมพิวเตอร์ตาม (1) (2) (3) หรือ (4)

ถ้าการกระทําความผิดตามวรรคหนึ่ง (1) มิได้กระทําต่อประชาชน แต่เป็นการกระทําต่อบุคคลใดบุคคลหนึ่ง ผู้กระทํา ผู้เผยแพร่หรือส่งต่อซึ่งข้อมูลคอมพิวเตอร์ดังกล่าวต้องระวางโทษจําคุกไม่เกินสามปี หรือปรับไม่เกินหกหมื่นบาท หรือทั้งจําทั้งปรับ และให้เป็นความผิดอันยอมความได้.

# data[].attributes.attachment_link.title
ศาลรธน.สั่งแจงภายใน 15 วัน "ไอซ์ รักชนก" ผิด พ.ร.บ.คอมฯ ขัดรัฐธรรมนูญหรือไม่

# data[].attributes.attachment_link.description
"ไอซ์ รักชนก" มีระทึก ศาลรัฐธรรมนูญ สั่งหน่วยงานที่เกี่ยวข้องแจงใน 15 วัน ก่อนที่จะชี้ขาด กระทำความผิด พ.ร.บ.คอมพิวเตอร์ฯ ม.14 ขัดรัฐธรรมนูญหรือไม่

# data[].attributes.headline
รวบหนุ่มแอดมินไลน์ลับ ขายคลิปชายรักชาย รายได้เฉลี่ยเดือนละ 2 แสนบาท

# data[].attributes.subject
รวบหนุ่มแอดมินไลน์ลับ ขายคลิปชายรักชาย รายได้เฉลี่ยเดือนละ 2 แสนบาท

# data[].attributes.attachment_link.readable_text
ตำรวจไซเบอร์ ตามจับหนุ่มแอดมินกลุ่มไลน์ลับ ซื้อบริการชายหนุ่มแล้วแอบถ่ายคลิปล่วงละเมิดขณะที่ยังนอนหลับ ก่อนนำมาปล่อยในกลุ่ม "โกดังแรงงาน 10 VIP" เก็บค่าสมัครสมาชิก 350 บาท มีรายได้เฉลี่ยเดือนละ 2 แสนบาท

เมื่อวันที่ 13 ธันวาคม 2567 พล.ต.ท.วรวัฒน์ วัฒน์นครบัญชา ผบช.สอท., พล.ต.ต.นิพล บุญเกิด ผบก.สอท.2 สั่งการให้ พ.ต.อ.ปกรณ์กิตติ์ ธนวรินทร์กุล ผกก.3 บก.สอท.2 นำกำลังพร้อมหมายจับศาลจังหวัดนนทบุรี ที่ จ.10/2567 ลงวันที่ 9 มกราคม 2567 เข้าจับกุมนายคุณากร ดีแก้ว อายุ 25 ปี อยู่บ้านเลขที่ 5/3 ม.5 ต.หนองกวาง อ.โพธาราม จ.ราชบุรี พร้อมของกลางโทรศัพท์มือถือและคอมพิวเตอร์

ในความผิดฐาน "ทำ ผลิต มีไว้ นำเข้าหรือยังให้นำเข้าในราชอาณาจักร ส่งออกหรือยังให้ส่งออกไปนอกราชอาณาจักร พาไปหรือยังให้พาไป ทำให้แพร่หลายโดยประการใดๆ ซึ่งเอกสาร ภาพเขียน ภาพพิมพ์ ภาพระบายสี สิ่งพิมพ์ รูปภาพโฆษณา เครื่องหมาย รูปถ่าย ภาพยนต์ แถบบันทึกเสียง แถบบันทึกภาพ หรือสิ่งอื่นใดอันลามก เพื่อความประสงค์แห่งการค้าหรือโดยการค้าเพื่อการจ่ายแจกหรือเพื่อการแสดงอวดแก่ประชาชน, ประกอบการค้าหรือมีส่วนหรือเข้าเกี่ยวข้องในการค้าเกี่ยวกับวัตถุหรือสิ่งของอันลามก จ่ายแจกหรือแสดงอวดแก่ประชาชนหรือให้เช่าวัตถุหรือสิ่งของเช่นว่านั้น และนำเข้าสู่ระบบคอมพิวเตอร์ซึ่งข้อมูลคอมพิวเตอร์ใดๆ ที่มีลักษณะอันลามกและข้อมูลคอมพิวเตอร์นั้นประชาชนทั่วไปอาจเข้าถึงได้และเผยแพร่หรือส่งต่อข้อมูลคอมพิวเตอร์โดยรู้อยู่แล้วว่าเป็นข้อมูลคอมพิวเตอร์ที่มีลักษณะอันลามก"

สืบเนื่องจากมีประชาชนร้องเรียน ผ่านระบบศูนย์รับแจ้งเหตุข้อมูลข่าวสาร 1599 ศปก.ตร ว่าผู้ใช้แพลตฟอร์มทวิตเตอร์ หรือแพลตฟอร์มเอ็กซ์ ชื่อบัญชี SOG100PK ลักลอบนำเข้าสื่อลามกอนาจาร และเปิดให้เข้าสมัครสมาชิก รายละ 350 เมื่อเข้าไปสมัครเรียบร้อยแล้วจะดึงเข้ากลุ่มไลน์ชื่อ "โกดังแรงงาน 10 VIP" จากนั้นจะส่งคลิปลามกอนาจาร ในลักษณะผู้ชายล่วงละเมิดทางเพศผู้ชาย ในขณะที่ยังนอนหลับ

ต่อมาเจ้าหน้าที่ชุดสืบสวน กก.3 บก.สอท.2 ทำการสืบสวนจนทราบว่านายคุณากร เป็นผู้ลักลอบนำคลิปลามกอนาจารเข้าสู่ระบบคอมพิวเตอร์ จึงได้รวบรวมพยานหลักฐานขออนุมัติศาลออกหมายจับ โดยติดตามจับกุมตัวไว้ได้ในพื้นที่หมู่ที่ 5 ต.หนองกวาง อ.โพธาราม จ.ราชบุรี

จากการสอบปากคำนายคุณากร ให้การยอมรับว่า เป็นผู้ผลิตคลิปลามกดังกล่าวจริง โดยการไปซื้อบริการชายรักชายจากเครือข่ายสังคมออนไลน์ แล้วมาร่วมหลับนอนด้วยกัน จากนั้นได้แอบถ่ายคลิป แล้วนำคลิปมาลงในกลุ่มไลน์ เพื่อให้ผู้ที่ชื่นชอบหรือมีความสนใจต้องการอยากดูคลิปในรูปแบบชายรักชาย ซึ่งได้เปิดกลุ่มลับมากว่า 3 ปี ซึ่งมีผู้สนใจเข้ามาเป็นสมาชิกจำนวนมาก โดยจะเก็บค่าเข้าเป็นสมาชิก 300 บาทแล้วจะเก็บค่ารายเดือน อีกเดือนละ 30 บาท มีรายได้จากผู้ที่เข้ามาสมัครเป็นสมาชิก เฉลี่ยเดือนละ 200,000 บาท ก่อนควบคุมตัวไว้ดำเนินคดีต่อไป

# data[].attributes.attachment_link.title
รวบหนุ่มแอดมินไลน์ลับ ขายคลิปชายรักชาย รายได้เฉลี่ยเดือนละ 2 แสนบาท

# data[].attributes.attachment_link.description
ตำรวจไซเบอร์ ตามจับหนุ่มแอดมินกลุ่มไลน์ลับ ซื้อบริการชายหนุ่มแล้วแอบถ่ายคลิปล่วงละเมิดขณะที่ยังนอนหลับ ก่อนนำมาปล่อยในกลุ่ม "โกดังแรงงาน 10 VIP" เก็บค่าสมัครสมาชิก 350 บาท มีรายได้เฉลี่ยเดือนละ 2 แสนบาท